Νεοχώρι Κορυθίου Αρκαδίας

Το Νεοχώρι ή Νεοχώρι Κορυθίου ή Νεοχώρι Τρίπολης ή Νεοχώρι Μαντινείας είναι οικισμός της  Πελοποννήσου στην Περιφερειακή Ενότητα Αρκαδίας και το Δήμο Τρίπολης.

 Γενικά στοιχεία 
Το Νεοχώρι βρίσκεται σε απόσταση 8 χλμ. ανατολικά από την Τρίπολη σε υψόμετρο 674 μέτρα. Νότια από το χωριό περνάει η ΕΟ Τρίπολης - Άργους, βορειοδυτικά και δίπλα είναι το Ζευγολατειό, νοτιοανατολικά τα Αγιωργίτικα και το Στενό, βόρεια η Μονή Βαρσών. 

Ως οικισμός αναφέρεται επίσημα στο ΦΕΚ 16Α - 24/05/1835 να προσαρτάται στον τότε δήμο Κορυθίου και το 1912 στο ΦΕΚ 252Α - 24/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με τη Μονή Βαρσών αποτελούν την τοπική κοινότητα Νεοχωρίου Μαντινείας που υπάγεται στη δημοτική ενότητα Κορυθίου του Δήμου Τρίπολης και σύμφωνα με την απογραφή του 2021 έχει πληθυσμό 321 κατοίκους ενώ με αυτήν του 2011 είχε 434«ΦΕΚ αποτελεσμάτων ΜΟΝΙΜΟΥ πληθυσμού», σελ. 10750 (σελ. 276 του pdf).

 Σημείωση 
Στην Αρκαδία και το Δήμο Μεγαλόπολης υπάρχουν οι συνώνυμοι οικισμοί Νεοχώρι Μεγαλόπολης και Νεοχώρι Φαλαισίας ενώ στο Δήμο Γορτυνίας το Νεοχώρι Γορτυνίας.

 Παραπομπές 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης